**แผนการจัดการเรียนรู้**

***“ของขวัญวันตรุษจีน”***




***ของขวัญวันตรุษจีน***

งานพับกระดาษ ถือเป็นกิจกรรมศิลปะสร้างสรรค์ที่เหมาะสำหรับเด็กปฐมวัย เพราะช่วยพัฒนากล้ามเนื้อมือให้แข็งแรง ทั้งยังช่วยพัฒนาสมองซีกซ้ายและซีกขวาของเด็กปฐมวัยได้เป็นอย่างดีอีกด้วย คุณครูอาจเริ่มต้นจากการฝึกให้เด็กเริ่มพับกระดาษแบบง่าย ๆ ก่อน เพื่อฝึกฝนทักษะการเคลื่อนไหวมือและนิ้วมือ ซึ่งจะช่วยกระตุ้นสมองในการใช้ประสาทสัมผัสและกล้ามเนื้อมือของเด็ก ให้สามารถใช้ได้อย่างคล่องแคล่ว

“เทศกาลตรุษจีน” หรือ “วันขึ้นปีใหม่ตามปฏิทินจีน” นับว่าเป็นเทศกาลที่สำคัญที่สุดของชาวจีนและคนเชื้อสายจีน โดยการเตรียมงานเพื่อเฉลิมฉลองเทศกาลตรุษจีนนั้น จะเริ่มตั้งแต่การทำความสะอาดบ้านครั้งใหญ่ มีการประดับตกแต่งบ้านเรือนด้วย ต้นส้มจี๊ด ดอกเหมยหรือดอกโบตั๋น ป้ายอักษรมงคลต่าง ๆ และสิ่งที่ขาดไม่ได้เลยก็คือ “โคมไฟสีแดง” หรือ “โคมจีน” ซึ่งคนจีนส่วนใหญ่นิยมตกแต่งไว้ตรงประตูหน้าบ้าน เพราะถือว่าโคมเป็นสัญลักษณ์ของความสุข ความเจริญและความร่ำรวย อีกทั้งยังเชื่อว่าโคมสีแดงจะช่วยขับไล่สิ่งชั่วร้ายออกจากบ้านได้อีกด้วย

กิจกรรม ของขวัญวันตรุษจีน มีแผนการทำกิจกรรมดังนี้



|  |  |  |
| --- | --- | --- |
| ระดับชั้นประถมศึกษาปีที่ 3 | | ทัศนศิลป์ (ศิลปะ) |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้และเชื่อมโยงศิลปะสู่ชีวิตจริง ศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 4 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์* * *วัสดุอุปกรณ์ที่ใช้สร้างงานทัศนศิลป์ประเภทงานวาด* | | |

|  |
| --- |
| จุดประสงค์การเรียนรู้ |
| ***ด้านความรู้***   * เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์ * รูปร่าง รูปทรง ในงานออกแบบ * การใช้เส้น รูปร่าง รูปทรง สี และพื้นผิว วาดภาพถ่ายทอดความคิดความรู้สึก * วัสดุ อุปกรณ์ เทคนิควิธีการในการสร้างงานทัศนศิลป์   ***ด้านทักษะ/กระบวนการ***   * สามารถจำแนกทัศนธาตุของสิ่งต่างๆ ในธรรมชาติ สิ่งแวดล้อม และงานทัศนศิลป์ * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การจำแนกวัสดุสิ่งของรูปร่างรูปทรงด้วยศาสตร์ของวิชาคณิตศาสตร์ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ดาวน์โหลด Pattern ชุด โคมจีน สำหรับทำกิจกรรม * <https://www.youngciety.com/stuff/file_dl_lp.html?c=Z0ZXM2p1RkxYTE95NWNSWjZZS0d0WU9Zei9nU1BoemVJSjRrbXl2OFBVVT0=> | | |
| **เครื่องมือและอุปกรณ์การเรียนรู้** | |
| * 1แกนกระดาษชำระม้วนใหญ่ * 2ตะเกียบไม้ * 3คัตเตอร์ * 4กระดาษแข็งอย่างหนาตัดเป็นวงกลม 2 ชิ้น (ขนาดเส้นผ่าศูนย์กลางประมาณ 8 เซนติเมตร) * 5กรรไกร * 6ปืนกาว * 7ไหมญี่ปุ่น * 8ลูกปัด | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม:* เทศกาลตรุษจีน   * ผู้สอนพูดถึงเทศกาลวันตรุษจีนว่ามีความเป็นมาอย่างไร และเทศกาลมีอะไรบ้าง * ผู้สอนพูดถึง“โคมไฟสีแดง” หรือ “โคมจีน” ซึ่งคนจีนส่วนใหญ่นิยมตกแต่งไว้ตรงประตูหน้าบ้าน เพราะถือว่าโคมเป็นสัญลักษณ์ของความสุข ความเจริญและความร่ำรวย อีกทั้งยังเชื่อว่าโคมสีแดงจะช่วยขับไล่สิ่งชั่วร้ายออกจากบ้านเพื่อเข้าสู่กิจกรรมต่อไป | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ * ผู้เรียนสามารถบรรยายลักษณะรูปร่าง รูปทรง ในงานการออกแบบสิ่งต่างๆ ที่มีในบ้านและโรงเรียน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |
| 2 | ชั่วโมงที่  2 - 3 | *กิจกรรม:* ของขวัญวันตรุษจีน   * ขั้นตอนการทำ * 1.ดาวน์โหลด Pattern โคมจีน จากลิ้งก์ที่ให้ไว้แล้วปริ้นลงบนกระดาษ A4 สีแดงหรือสีอื่น ๆ ตามต้องการแล้วใช้คัตเตอร์ตัด Pattern โคมและที่แขวนโคมออกมา (ถ้าไม่ถนัด สามารถใช้กรรไกรในการตัดได้) * 2. พับ Pattern ตามเส้นที่กำหนดไว้ (เส้นทึบ) โดยพับกระดาษด้านบนลงมาแล้วใช้นิ้วรีดกระดาษเพื่อให้เกิดรอยพับ จากนั้นพับด้านล่างขึ้นแล้วใช้นิ้วรีดให้เกิดรอยพับเช่นเดียวกับด้านบน * 3. คลี่กระดาษออก แล้วใช้คัตเตอร์ตัดตามรอยประด้านในของ Pattern ให้เรียบร้อย * 4. ตัดกระดาษห่อของขวัญสีทองให้มีขนาด 15.3 x 10 เซนติเมตร แล้วนำมาติดลงบนแกนกระดาษชำระ สำหรับทำเป็นแกนกลางของโคม * 5. นำ Pattern โคมจีนที่เตรียมไว้ มาติดเข้ากับแกนกระดาษชำระ (โดยให้ติดกาวบริเวณขอบด้านบนและล่างของ Pattern) * 6. ดึงริบบิ้นให้มีความยาวประมาณ 15 เซนติเมตร แล้วตัดด้วยกรรไกร จำนวน 2 เส้น จากนั้นติดริบบิ้นเข้ากับโคม ตรงขอบด้านบนและล่างของโคม * 7. ตัดไหมญี่ปุ่นให้มีความยาวประมาณ 14 เซนติเมตร จำนวน 20 เส้น เมื่อตัดเสร็จแล้ว ให้นำไหมญี่ปุ่นอีกเส้นมามัดตรงกึ่งกลางของไหมญี่ปุ่นที่ตัดเตรียมไว้ เสร็จแล้วใช้กรรไกรเล็มปลายพู่ให้เรียบร้อย * 8. ตัดไม้จิ้มฟันให้มีขนาดเท่ากับเส้นผ่าศูนย์กลางของแกนกระดาษชำระ (ประมาณ 4.5 เซนติเมตร) จากนั้นติดกาวไม้จิ้มฟันกับด้านในของแกนกระดาษชำระ โดยยิงกาวลงไปที่ข้างซ้ายและขวาของไม้จิ้มฟัน * 9. ผูกพู่ไหมญี่ปุ่นกับไม้จิ้มฟันมัดให้แน่น (ประมาณ 2 ทบ) แล้วยิงกาวทับลงไป เพื่อยึดไหมญี่ปุ่นกับไม้จิ้มฟันให้แน่นขึ้นป้องกันไม่ให้พู่หลุด * 10. นำที่แขวนโคมมาติดเข้ากับส่วนบนของโคมให้เรียบร้อย เพียงเท่านี้เราก็จะได้โคมจีนสวย ๆ ไว้แขวนประดับในวันตรุษจีนกันแล้ว | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 3 | ชั่วโมงที่  4 | *กิจกรรม:* เทศกาลตรุษจีน  กิจกรรมนี้เป็นกิจกรรมกลุ่มโดยให้ผู้เรียนนำไปผลที่ตนเองสร้างมาช่วยกันจัดนิทรรศการวันตรุษจีนโดยนำของที่ตนเองประดิษฐ์มาแขวนไว้ที่หน้าต่างหรือประตูห้องเพื่อใช้ของที่ประดิษฐ์ขึ้นให้เกิดประโยชน์     * เปิดโอกาสให้ผู้เรียน ๆ ได้สร้างสรรค์ผลงงานอย่างอิสระตามจินตนาการ เพื่อส่งเสริมพัฒนาการที่ดีในทุก ๆ ด้านของผู้เรียนต่อไป   - เมื่อเรียบร้อยแล้วแล้วนั่งล้อมวงร่วมกันแลกเปลี่ยนเรียนรู้ (Show&Share) สรุปถึงความรู้สึก สิ่งที่ได้เรียนรู้จากการสร้างสรรค์ผลงานและปัญหาในการทำงานเพื่อการนำไปประยุกต์ใช้งาน | * การฟังอย่างลึกซึ้ง (สติ) * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 2 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 3 * 2, 3 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 2, 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 3 * 3 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |